**ИНФОРМАЦИОНЕН БЮЛЕТИН**

**№ 45-50-1 / 30.01.2020 г.**

**УВАЖАЕМИ ДАМИ И ГОСПОДА**,

С настоящето Ви уведомяваме за публикувания Бюлетин на EASA SIB No.: 2020-02 от 27.01.2020 с предмет: **Coronavirus ‘2019-nCoV’ Инфекции – препоръки**

EASA насочва вниманието на авиационната общност към информацията и препоръките, направени от СЗО, ECDC, ICAO и IATA към органите за обществено здравеопазване и транспортния сектор, включително препоръки за пътниците, които проявяват симптоми, съответстващи на остра респираторна инфекция. Вирусът причинява леко до тежко респираторно заболяване със симптоми на треска, кашлица и задух. В по-тежки случаи вирусът може да причини пневмония, органна недостатъчност, септичен шок и смърт.

Въздушния оператор и летищните власти, следва да предоставят информация на членовете на екипажа и на летищния персонал, относно действията при случай с остра респираторна инфекция на борда на въздухоплавателното средство.

Въздушните оператори трябва да предоставят на екипажа на ВС необходимата информация и материали, препоръчани от китайските власти за техните местни жители.

Въздушните оператори, които извършват полети с пътници до или от засегнатите държави\* следва да бъдат оборудвани с един или повече универсални предпазни комплекти (UPKs). Такива комплекти могат да се използват за защита на членовете на екипажа, при случаи на съмнение за заразна болест,, за почистване и правилно изхвърляне на потенциално заразени материи.

Въздушните оператори следва да изискват от своя персонал и членовете на екипажа да идентифицират пътниците, имащи симптоми показателни за остри респираторни инфекции, които са били в КНР или са в пряк контакт с лица, пристигнали от КНР в последните 14 дни. При идентифициране на пътник с тези симптоми, екипажът трябва:

1. да използва здравната част на общата декларация, намираща се на борда на ВС, за да регистрира здравната информация и да я предостави на здравните власти, при кацане, ако това се изисква от държавата;

2. да поиска от пътниците да попълнят Здравната форма за локация на пътника на борда на ВС, за да събере информация относно местоположението на пътниците в самолета, както и друга информация относно предстоящите им планове и данни за контакт. Информацията е предназначена за подпомагане органите за обществено здраве в съответствие с приложимото законодателство и се използва само за цели, свързани с общественото здраве;

3. да изиска пътниците сами да докладват, ако се чувстват зле, и ако имат вече споменатите симптоми;

4. да следват основните принципи за намаляване на общия риск от предаване на остри респираторни инфекции, обявени от СЗО.

Въздушните оператори и летищните власти са длъжни да си сътрудничат с органите за обществено здраве при проследяването на пътници и епидемиологичното разследване в случай, при които е потвърдена инфекция с коронавирус "2019-nCoV".

За допълнителна информация да се контактува със EASA Programming and Continued Airworthiness Information Section, Certification Directorate, e-mail: ADs@easa.europa.eu или да се следи сайта на СЗО: https://www.who.int/emergencies/diseases /novel-coronavirus-2019

**Приложение:**

1.Здравна форма за локация на пътника на борда на ВС

2. Листовка за лична хигиена

*\* За засегнати страни се считат КНР и други държави, в които предаването на коронавируса от човек на човека е било потвърдено без историята на пътуването до КНР, в съответствие с последния доклад за състоянието, публикуван от СЗО*.

